腊八节的古诗四句 关于腊八节的古诗词
腊八节的古诗四句
腊八日煮粥感赋 其一
清代: 陈曾寿
香粥分雏闹膝前,儿时风味渺如烟。
老夫奉佛焚香了,自忏平头六十年。
腊八日煮粥感赋 其二
清代: 陈曾寿
粥饭家风孰识侬,多生禅味尚沉醲。
迷离烟水藏幽梦,魂返南屏夜半钟。
腊八
明代: 释函可
畏寒谁复睹明星,破寺柴门手自扃。
负屈以来经廿载,任教风雪夜冥冥。
关于腊八节的古诗词
关于腊八节的古诗词
南歌子(黄州腊八日饮怀民小阁)
宋代: 苏轼
卫霍元勋后,韦平外族贤。吹笙只合在缑山。闲驾彩鸾归去、趁新年。
烘暖烧香阁,轻寒浴佛天。他时一醉画堂前。莫忘故人憔悴、老江边。
绮罗香 腊八日消寒第五集
清代: 张慎仪
急景周年,颓飙鼖雪,料检野游酒榼。为怯严寒,驴卷书成未押。
不如假、尘海幽栖,重占到、易爻簪盍。算来只、十数知心,尘谈娓娓情殊洽。
今朝正逢腊八。想招提欲佛,犹循故辙。宝粥香花,供养忙煞僧衲。
愿遍布、万朵慈雪,紧护定、百层危塔。再翻倒、澡得新槃,洗大千兵甲。
庆清朝慢 壬子腊八同毛大可陆荩思先生沈御泠陆云士章天节柳靖公吴瑹符诸子宴集
清代: 俞士彪
红酒催诗,绿波泛斝,千秋空想芳踪。谁知今朝欢宴,我辈重逢。
薄暮门前雪霁,小梅枝上月朦胧。瑶席敞,氍毹座软,橙橘香浓。
人世上,嘉会少,百年里多半,纷冗匆匆。且须相忘少壮,共话情悰。
座上不衣自煖,阳春先到画堂中。明朝看,当筵新咏,还是谁工。
腊八节